laion/Wikipedia-Exotic huggingface dataset:
אספרומונטה

אספרומונטה (באיטלקית: Aspromonte) הוא מסיב הררי בנפת רג'ו די קלבריה בדרום קלבריה, איטליה. המסיב מוקף כמעט מכל עבריו על ידי הים הטירני והים היוני. האספרומונטה, על תצורות הסלע המוזרות שלו לעיתים, נחצה על ידי עמקים צרים עם אפיקי נהרות שמתייבשים בקיץ, שכן יורד גשם בעיקר בחורף. הפסגה הגבוהה ביותר במסיב היא מונטלטו בגובה של 1,955 מטר מעל פני הים. ברצועת החוף הקצרה שלמרגלות ההר מגדלים הדרים, צמחים מטפסים וזיתים, בעוד שבגובה רב הצמחייה מורכבת בעיקר מעצי אלון מתחת ל-1,000 מטר, ומעל 1,000 מטר גדלים אורנים, אשוחים סיציליאנים ואשורים. עצי זית גדלים בשפע. כמו כן, תפוז ברגמוט הנדיר, המשמש לייצור בשמים ותה ארל גריי, גדל באופן טבעי רק בדרום אספרומונטה. נקודות חשובות כוללות את אתר הסקי גמבארי (1,311 מטר) ומקדש גבירתנו מפולסי, בקומונת סן לוקה. חלק מהאוכלוסייה, המכונה "אנשי גריקו" שמרו על התרבות היוונית ומדברים ניב איטלקי של השפה היוונית (ניב המכונה שפת הגריקו). ג'וזפה גריבלדי, נחת באזור המסיב ביחד עם 3,000 מתנדבים בצעדתו לכיוון רומא, והובס ונלכד ב-29 באוגוסט 1862, בקרב אספרומונטה. בשנת 2021, אספרומונטה הוגדרה כאתר גאוגרפי עולמי על ידי אונסק"ו, ארגון החינוך, המדע והתרבות של האו"ם. באותה שנה מתו באזור המסיב מספר אנשים כתוצאה משריפות שונות עקב ההתחממות עולמית וטמפרטורות גבוהות יחסית לאזור. יוון הגדולה מדיה וקבצים בנושא אספרומונטה בוויקישיתוף Aspromonte UNESCO Global Geopark, באתר הרשמי של אונסק"ו ערך זה הוא קצרמר בנושא גאוגרפיה של איטליה ובנושא הרים. אתם מוזמנים לתרום לוויקיפדיה ולהרחיב אותו.
לוחות ושברי לוחות מונחות בארון

לוחות ושברי לוחות מונחות בארון הוא פתגם בתלמוד שמשמעות נמשלו הוא שיש לכבד את החכם גם לאחר ששכח את תלמודו. מקור הביטוי בתלמוד בבלי, מסכת ברכות דף ח' עמוד ב': "כדאמר להו רבי יהושע בן לוי לבניה ... והזהרו בזקן ששכח תלמודו מחמת אונסו דאמרינן לוחות ושברי לוחות מונחות בארון" הביטוי מופיע שוב במסכת מנחות: "אשר שברת ושמתם בארון תני רב יוסף מלמד שהלוחות ושברי לוחות מונחין בארון מכאן לתלמיד חכם ששכח תלמודו מחמת אונסו שאין נוהגין בו מנהג בזיון" המשל של הפתגם מתייחס ללוחות הברית. בתורה מסופר שמשה ירד מהר סיני עם לוחות הברית הראשונים בעת שבני ישראל חטאו בחטא העגל ובראותו את העם חוטא שבר את הלוחות. בהמשך משה מכין לוחות אחרים, שניים, והקב"ה כותב עליהם את עשרת הדברות. הגמרא במסכת בבא בתרא אומרת שארון הברית הכיל את הלוחות השניים השלמים יחד עם שברי הלוחות הראשונים. במדרש ספרי מופיע שהיו שני ארונות, אחד שהכיל את הלוחות השניים, והשני שהכיל את שברי הלוחות. הנמשל של הפתגם הוא שיש לכבד תלמיד חכם ששכח את תלמודו מחמת זקנתו. היו שכתבו שאין צורך לכבד אותו כמו שמכבדים תלמיד חכם, אלא כבוד קצת. בעיתונות המאה ה-19 שימש הביטוי גם לציין את הכבוד שיש לרחוש לחכמים שמתו. אחד מספריו של הרב שג"ר נקרא "לוחות ושברי לוחות" כדי לבטא שיש בו הן ערעור ושבירה של מוסכמות רבות והן ניסיון לבנות דרך אמונית וחינוכית חלופית. תלמוד בבלי, מסכת ברכות, דף ח', עמוד ב' תלמוד בבלי, מסכת מנחות, דף צ"ט, עמוד א' ספר שמות, פרק ל"ב, פסוק י"ט תלמוד בבלי, מסכת בבא בתרא, דף י"ד, עמוד ב' s:ספרי על במדבר י#פסוק לג שאול הכהן קאיצנעלינזהאן, תשובה, עברי אנכי, 6 במרץ 1868 דור הנפילים, הצפירה, 21 בפברואר 1887 הארשיץ, המגיד, 24 בדצמבר 1873 שאלת המתים, המליץ, 29 ביוני 1880 שמעון גרשון רוזנברג - שג"ר, לוחות ושברי לוחות, עמ' 11
קזחטלקום

קזחטלקום (בקזחית: Қазақтелеком או Qazaqtelekom) היא חברת תקשורת המספקת שירותי טלפון ואינטרנט. החברה הוקמה בשנת 1994 כחברה ממשלתית האחראית על שירותי התקשורת במדינה. זו אחת מהחברות הגדולות בקזחסטן וחברת התקשורת הגדולה במדינה. נסחרת בבורסה המקומית. החברה נוטלת חלק בפרויקטים ממשלתיים בתחום התקשורת האלקטרונית והיא מפתחת את מיזם הממשל האלקטרוני ואת מערכת המחשוב של הבחירות לפרלמנט ולנשיאות. 51.00% - AO Samruk-Kazyna JSC - קרן העושר הלאומי של ממשלת קזחסטן 16.90% - Bodam BV (אמסטרדם, הולנד) 14.60% - בנק אוף ניו יורק 9.60% - Deran Services Limited 3.00% - Optimus Ltd 0.70% - מניות נסחרות ב-KASE 4.20% - בעלי מניות אחרים K-Cell אלטל נאו-קזחסטן מדיה וקבצים בנושא קזחטלקום בוויקישיתוף אתר האינטרנט הרשמי של קזחטלקום (בקזחית, ברוסית ובאנגלית) קזחטלקום, ברשת החברתית פייסבוק קזחטלקום, ברשת החברתית אינסטגרם "Telecom.kz". http://www.telegeography.com/cu/article.php?article_id=16678 "Telecom.kz".
קונילינגוס

קונילינגוס (מלטינית: Cunnilingus, מילולית: ליקוק הפות) הוא אקט של מין אוראלי הכולל ליקוק של הפות. הדגדגן הוא האיבר הרגיש ביותר באיבר המין הנשי, וגירוי שלו יכול להביא אישה לאורגזמה. הקונלינגוס משמש לעיתים כמשחק מקדים לפני חדירה או כאקט מיני בפני עצמו. מחלות מין עשויות לעבור באמצעות אקט זה, אבל סיכויי ההדבקה, במיוחד של נגיף הHIV, נמוכים באופן משמעותי מקיום חדירה. בתרבויות רבות קונילינגוס נחשב טאבו, אך מעטות המדינות שאוסרות קיום אקט זה. קיימות תרבויות בהן ביצוע קונילינגוס על ידי גבר נחשבת לפחיתות כבוד עבור הגבר ולפגיעה בגבריותו. בתרבויות מסוימות, לדוגמה בדת הדאואיזם, קונילינגוס נחשב אקט בעל ערך רוחני רב, ואף כמאריך חיים. בתפישה הדאואיסטית פליטה של זרע ושל נוזלים וגינאלים מובילה לדעיכה בצ'י, אך הן על ידי שמירת הזרע ונתינת נוזלים וגינאלים לבליעה מובילים לשימור הצ'י ואף להצמחתו, עבור שני הצדדים. המילה קוניליגוס היא הלחם בסיסים של המילים הלטיניות קונוס (לטינית: cunnus) שמשמעותה הלטינית היא פות, ולינגוֹ (לטינית: lingō) שמשמעותה הלטינית היא ליקוק. ישנם מגוון ביטויי סלנג ולשון נקייה המתארים אקט זה בשפות השונות, בעברית נהוג הביטוי "לרדת". קונילינגוס יכול לכלול גירוי מספר אזורים באזור הפות, לדוגמה ליקוק שפתי הפות, הדגדגן וגם חדירה לנרתיק באמצעות הלשון. מחקרים הראו שגירוי דגדגני חיוני להשגת אורגזמה אצל רוב הנשים, ומחקרה של שייר הייט הראה כי קל יחסית לרוב הנשים להגיע לאורגזמה באמצעות קונילינגוס, ככל הנראה בגלל הגירוי הדגדגני הישיר. בחלוקת תפקידי המין לאקטיביות ופסיביות הצד המבצע את הקונלינגוס לרוב נחשב הצד האקטיבי, בעוד הצד עליו מתבצע האקט נקרא הפסיבי. דבר החורג מהיחס הרגיל למושגים אלה, מכיוון שבמין וגינאלי ומין אנאלי הצד האקטיבי החודר הוא הצד לו מובטחת אורגזמה, בעוד באקט מיני זה דווקא נדיר שהצד האקטיבי חווה אורגזמה בלי גירוי נוסף. סקרים הראו שבקרב הטרוסקסואלים קונילינגוס נתפס לרוב כמשחק מקדים, ולא כאקט מיני בפני עצמו, ולא רואים בו כאקט הפוגע בבתולים, ולכן הוא נפוץ בקרב בני נוער הטרוסקסואלים בגילאים צעירים יותר מחדירה. לעומת זאת, סקרים הראו שלסביות רבות רואות בקונילינגוס אקט מיני בפני עצמו, ולכן גם כאקט הפוגע בבתולים. מדיה וקבצים בנושא קונילינגוס בוויקישיתוף Shere Hite, The Hite Report: A Nationwide Study of Female Sexuality, Seven Stories Press, 2003-11-04, ISBN 978-1-58322-569-1. (באנגלית) Laura Carpenter, Virginity Lost: An Intimate Portrait of First Sexual Experiences, NYU Press, 2005-11, ISBN 978-0-8147-1653-3. (באנגלית)
סנטוסה

סנטוסה (באנגלית: Sentosa) הוא אי נופש פופולרי הממוקם בקרבת רצועת החוף הדרומית של סינגפור. האי מופרד מהאי הראשי של סינגפור על ידי ערוץ מים והוא ממוקם גם בסמוך לאי הקטן יותר פולאו בראני (אנ'). האי ששימש בעבר כבסיס צבאי בריטי ובהמשך כמחנה שבויים יפני. בהמשך שונה שמו של האי ל"סנטוסה" כאשר החלו תכנונים להפוך אותו ליעד תיירות פופולרי. כיום נמצא בו אתר נופש פופולרי במיוחד אליו מגיעים בסביבות 20 מיליון מבקרים מדי שנה. אטרקציות התיירות הבולטות בסנטוסה כוללות בין היתר רצועת חוף באורך 2 קילומטרים, מוזיאון מאדאם טוסו סינגפור, רכבל, שני מגרשי גולף, 14 בתי מלון, ואתר הנופש וורלד סנטוסה הכולל גם את פארק השעשועים אולפני יוניברסל סינגפור. בסנוסטה ישנם גם שני בתי קזינו. סנטוסה נודעת גם כמיקום בו נערכה הפסגה בין קוריאה הצפונית וארצות הברית במהלך 2018 כאשר המנהיג העליון של קוריאה הצפונית קים ג'ונג-און ונשיא ארצות הברית דונלד טראמפ נפגשו במלון קאפלה הממוקם על האי. זו הייתה הפגישה הראשונה אי פעם בין המנהיגים של קוריאה הצפונית וארצות הברית. אתר האינטרנט הרשמי של סנטוסה (באנגלית) ערך זה הוא קצרמר בנושא סינגפור. אתם מוזמנים לתרום לוויקיפדיה ולהרחיב אותו.
קטרפילר 330

קטרפילר 330 הוא מחפר זחלי בינוני תוצרת חברת הצמ"ה האמריקאית קטרפילר. מחפר CAT 330 הוא בעל עוצמה של 273 כוחות סוס, משקל של כ-31 טונות, מומנט זרוע של 86 קילוניוטון-מטר ועומק חפירה של עד 6.5 מטר. מחפר זה משמש לעבודות חפירה בינוניות וגדולות, עבודות עפר, חפירת תעלות, בנייה והריסת מבנים. את המחפר ניתן להזמין במספר תצורות, בהן אורך זרוע החפירה וחוזקה, גודל היעה, אורך ורוחב הזחלים שונים בהתאם ליעוד. כיום קטרפילר משווקת את הדגמים 330 ו-330GC. ערך מורחב – מחפרים בשירות צה"ל גרסה ממוגנת של דגם 330 נמצאת בשימוש חיל ההנדסה הקרבית של צה"ל (במערך הציוד המכני ההנדסי). ייעודו הוא לחשוף מנהרות וביצורים תת-קרקעיים של האויב, להרוס מבנים ולבנות ביצורים. ויקישיתוף מדיה וקבצים בנושא קטרפילר 330 בוויקישיתוף מדיה וקבצים בנושא קטרפילר 330B בוויקישיתוף מדיה וקבצים בנושא קטרפילר 330C בוויקישיתוף מדיה וקבצים בנושא קטרפילר 330CL בוויקישיתוף מדיה וקבצים בנושא קטרפילר 330D בוויקישיתוף מדיה וקבצים בנושא קטרפילר 330DL בוויקישיתוף מדיה וקבצים בנושא קטרפילר 330DLME בוויקישיתוף מדיה וקבצים בנושא קטרפילר 330DLN בוויקישיתוף מדיה וקבצים בנושא קטרפילר 330F בוויקישיתוף אתרים רשמיים מחפר קטרפילר 330 באתר קטרפילר מחפר קטרפילר 330GC באתר טרקטורים וציוד ITE מחפר קטרפילר 330F באתר טרקטורים וציוד ITE מחפר קטרפילר 330 (הדור החדש) באתר טרקטורים וציוד ITE ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
הר ת'ורנטון (אנטארקטיקה)

הר ת'ורנטון (באנגלית: Mount Thornton) הוא הר הממוקם בין הר מקאן, לבין הר בנקרט, בחלק המזרחי-המרכזי של נונאטאקי סנואו, בארץ פאלמר, שבאנטארקטיקה. גובהו של ההר 700 מטרים מעל פני הים. ההר התגלה וצולם לראשונה על ידי השירות האנטארקטי של ארצות הברית בין השנים 1939 – 1941. שמו של ההר ניתן לו על ידי הוועדה המייעצת לשמות אנטארקטיים (US-ACAN). ההר נקרא על שם קפטן ריצ'רד ת'ורנטון (Richard Thornton), שהיה מפקד אוניית צי ארצות הברית אלתאנין (USNS Eltanin), שהפליגה לאנטארקטיקה בעונת המחקר (הקיץ האנטארקטי) 1967 – 1968. הר ת'ורנטון באתר הסקר הגאולוגי של ארצות הברית הר ת'ורנטון באתר הגאזט האנטארקטי המשווה SCAR של ממשלת אוסטרליה מפת אזור הר ת'ורטנטון מידע גאוגרפי והיסטורי
אפרים משה קוה

אפרים משה קוה (גרמנית:Ephraim Moses Kuh; ‏1731 – 3 באפריל 1790) היה משורר יהודי-גרמני. קוה נולד בברסלאו שהייתה אז בשלטון האימפריה האוסטרית, לאביו, משה דניאל קוה, איש עסקים יהודי עשיר. קוה קיבל חינוך תורני ובמקביל גם למד לימודי חול. למרות תקוותו של האב שבנו יתגדל בתורה, ביקש קוה ללמוד מדעים, והם התפשרו על כך שקוה ילמד את דרכי המסחר, ובין השאר למד לטינית ושפות מודרניות. לאחר מות אביו בשנת 1755 עבד קוה כרואה חשבון בעסק שניהל אחיו, ובשעותיו הפנויות קרא בספרות גרמנית וצרפתית. בשנת 1763 עבר לעבוד אצל דודו בברלין, שהיה תכשיטן של פרידריך השני, מלך פרוסיה, ובה התקרב למשה מנדלסון אשר הפגיש אותו עם ניקולאי אנגל, לימים מחנכו של יורש העצר פרידריך וילהלם השלישי, מלך פרוסיה והסופר רמלר, אצלו למד קוה גרמנית. בשנת 1768 פוטר קוה על ידי דודו. כך מתואר העניין בהצפירה: "קוה היה בעל דמיון וכרוב בעלי הדמיון היה רך לב, בלתי-מנוסה במסות החיים, טוב ומטיב לכל. ויהי כאשר פזר צדקתו לכל דורש, נכשל בבני אדם שאינם מהוגנים והדבר הזה העלה עליו את חמת דודו ויתן לו חופשה ממשמרתו." לאחר פיטוריו, יצא קוה לטייל ברחבי הולנד, צרפת, שווייץ וחלקים מגרמניה במשך כשנתים. בדרך הוא שמר מכל משמר על ספריו, מהם לא נפרד. באותה תקופה הוא הרגיש מושפל על שנדרש לשלם את מס הלייבזול שהוטל על היהודים מדי כניסתם לכל עיר ועיר מדינה ומדינה בגרמניה. בדוכסות סקסוניה-קובורג-גותה הוטל עליו קנס כבד על שהתחמק מתשלום הלייבזול, והוא מכר את בגדיו כדי שיוכל לשוב לברסלאו. בברסלאו החל לכתוב, וקיבל תמיכה מיהודים ונוצרים. על תקופה זאת נכתב בהצפירה: "הוא כפוסח על שתי הסעיפים לא בטח בכישרונו, כי רוח הפירוד נצנצה בנפשו פנימה, חלק לבו, על כן לא עלה במעלות לפי ערך כישרונו". קוה התרחק מהיהודים, וידידיו הנוצרים לחצו עליו להתנצר. נטען שלחץ זה הביא אותו למחלת נפש שסבל ממנה במשך שש שנים. במהלך אותה תקופה היו לו הפוגות ממחלתו, בהם כתב ממיטב שיריו. לאחר שנרפא כתב שירים שהסופר רמלר תיקן ודאג לפרסומם. בשנת 1786 הוא לקה בשבץ מוחי ונותר משותק עד מותו בשנת 1790. רוב שיריו של קוה פורסמו רק לאחר מותו, על ידי רמלר ולאחר מכן על ידי הרופא הנוצרי קאוש. בשיריו, קוה מתאר בחיות רבה את לאומיותו ונאמנותו לפרידריך הגדול ומתרעם על היחס הרע ליהודים בגרמניה. כמו כן הוא מביע בוז לכישלונות ולחולשות שלו ושל אחרים. שיריו זכו להערכה רבה אצל מנדלסון ובני זמנו. המבקרים מעדיפים בין שיריו את האפיגרמות השנונות הקצרות, לרוב מלאות בסאטירה נושכת ובאירוניה. גאורג גרווינוס כתב על אחד משיריו "טוב יותר משירים דומים של יוהאן גליים (אנ')". קוה היה היהודי הגרמני הראשון בעת החדשה שזכה להכרה כמשורר. קוה הוא הגיבור של הרומן "משורר וסוחר" של ברתולד אוארבך שיצא בשטוטגרט בשנת 1839. "אפרים משה קוה", במהדורת 1901–1906 של האנציקלופדיה היהודית (באנגלית) אפרים משה קוה (1731-1790), דף שער בספרייה הלאומית דור הנפילים, הצפירה, 21 בפברואר 1887
בכחוס החולה

בכחוס החולה (באיטלקית: Bacchino Malato) הוא ציור שמן מסוג דיוקן עצמי של הצייר קאראווג'ו שצויר בין השנים 1592–1593. הדיוקן מוצג כיום בגלריה בורגזה שברומא ומכונה גם דיוקן עצמי כבכחוס (האל הרומי האחראי בין השאר על היין והגפן). הציור צויר על ידי קאראווג'ו בשנותיו הראשונות לאחר הגעתו לרומא ממילאנו - בשנת 1592. באותה תקופה היה קאראווג'ו חולה מאוד, והיה מאושפז למעלה מחצי שנה בבית החולים סנטה מריה דלה קונסולאציונה, שם צייר קאראווג'ו מספר ציורים שלא נשמרו. הדוגמן בציור הוא ידידו הטוב של קאראווג'יו - מריו מיניטי. יצירה זו הגיעה לאוסף של ג'וזפה צֶ'זרי ונרכשה על ידי אספן האמנות הקרדינל שיפיונה בורגזה בשנת 1607 יחד עם נער מקלף פרי ונער עם סל פירות. ציור אוטוביוגרפי זה שימש את קאראווג'ו כפרסומת, המציגה את יכולתו לצייר הן טבע דומם, הן דיוקנאות והן ציורים של דמויות מיתולוגיות. זווית הראש של הדמות - 3/4 ממנה מופנה לצופה - אופיינית לציור מתקופת הרנסאנס, אולם ייחודה של התמונה בזווית הראש ובעווית בה היוצרת הרגשה של סבל. ציור זה מושווה לרוב ל"נער עם סל פירות" בו מצבם של הפירות טוב יותר - דבר המעיד על מצבו הפיזי, הנפשי והכלכלי הטוב יותר של קאראווג'ו בעת ציירו את המאוחר מבין הציורים. ציור זה מזכיר גם את הנער ב"נער הננשך על ידי לטאה". מדיה וקבצים בנושא בכחוס החולה בוויקישיתוף אתר האינטרנט הרשמי של בכחוס החולה (באיטלקית) אתר האינטרנט הרשמי של בכחוס החולה (באנגלית)
פרס גראמי לביצוע ה-R&B העממי הטוב ביותר

פרס גראמי לביצוע ה-R&B העממי הטוב ביותר הוא פרס שמוענק בטקס פרסי הגראמי למבצעים של ביצועי R&B ווקאליים איכותיים. הפרס ניתן לראשונה ב-1999; עד 2003, רק אלבומים היו מועמדים, עכשיו רק סינגלים או שירים. בין 1999 ל-2002, הפרס הזה היה ידוע במקור כאלבום ה-R&B העממי הטוב ביותר. שמו שונה בשנת 2003 לביצוע ה-R&B הווקאלי העממי הטוב ביותר. מאז 2012, הקטגוריה ידועה בתור פרס גראמי לביצוע ה-R&B העממי הטוב ביותר. הפרס מוענק לאמן המבצע. המפיק, המהנדס והפזמונאי יכולים להגיש בקשה לתעודת זכייה. ללאלה האת'ווי יש הכי הרבה זכיות (3) בקטגוריה זו. לאנתוני המילטון יש הכי הרבה מועמדויות (5) בקטגוריה זו.   הערה: הזוכה מסומן בצהוב "Overview". National Academy of Recording Arts and Sciences. אורכב מ-המקור ב-27 באוקטובר 2009. נבדק ב-14 במאי 2011. {{cite web}}: (עזרה) Grammy Blue Book (edition 2021) "2023 GRAMMY Nominations: See The Complete Nominees List". 15 בנובמבר 2022. {{cite news}}: (עזרה) 2024 GRAMMY Nominations: See The Full Winners & Nominees List | GRAMMY.com, grammy.com
בריאן ג'ונסון (1926)

בריאן ג'ונסון (באנגלית: Bryan Johnson; 18 ביולי 1926 – 18 באוקטובר 1995) היה זמר ושחקן אנגלי, שייצג את הממלכה המאוחדת באירוויזיון 1960 עם השיר "Looking High, High, High".‏ ב-29 בינואר 1957 השתתף ג'ונסון בקדם הבריטי לאירוויזיון 1957. הוא כשל בניסיון להעפיל לגמר הקדם. ב-4 בפברואר 1960 השתתף בחצי הגמר השני של הקדם הבריטי לאירוויזיון 1960. הוא העפיל לשלב הגמר, שם התחרה מול אחיו, טדי ג'ונסון, מהצמד פרל קאר & טדי ג'ונסון. לבסוף, הוא זכה בקדם ונבחר לייצג את הממלכה המאוחדת באירוויזיון. ב-29 במרץ אותה השנה ביצע את שירו, "Looking High, High, High", על בימת התחרות. הוא שובץ ראשון בסדר ההופעות, לפני שוודיה. לאחר ספירת הקולות הגיע למקום השני עם 25 נקודות. "Looking High, High, High" הגיע למקום ה-20 במצעד הסינגלים הבריטי. ג'ונסון השתתף גם בקדם הבריטי לאירוויזיון 1961, אך סיים במקום החמישי. הוא שיחק בכמה הצגות דוגמת הלילה השנים עשר והמלך ליר של ויליאם שייקספיר. לאחר מכן הופיע גם במחזות זמר כמו Lock Up Your Daughters. ב-4 במאי 1990 סיפר לרשות השידור הבריטית BBC על חוויותיו מהשתתפותו בתחרות הזמר של האירוויזיון. הוא נפטר ב-18 באוקטובר 1995, בגיל 69. בריאן ג'ונסון, במסד הנתונים הקולנועיים IMDb (באנגלית) בריאן ג'ונסון, באתר MusicBrainz (באנגלית) בריאן ג'ונסון, באתר Yandex.Music (ברוסית) בריאן ג'ונסון, באתר Discogs (באנגלית) "Bryan Johnson | Biography & History". AllMusic. נבדק ב-31 ביולי 2020. {{cite web}}: (עזרה) EurovisionWorld.com, Eurovision 1960 Results: Voting & Points (באנגלית)
פרס גראמי לשיר ה-R&B הטוב ביותר

פרס גראמי לשיר ה-R&B הטוב ביותר (המכונה לפעמים פרס הפזמונאי של ה־R&B) מוענק מאז 1969. משנת 1969 עד 2000, הוא נודע כפרס הגראמי על שיר הרית'ם אנד בלוז הטוב ביותר. ביונסה זכתה בפרס ארבע פעמים, בעוד שלבייביפייס, סטיבי וונדר, ביל וית'רס ואלישה קיז יש שלוש זכיות כל אחד. הפרס מגיע לפזמונאי. אם השיר הזוכה מכיל סימפול או אינטרפולציות של שירים אחרים, הפזמונאי והמוציא לאור המקורי יכולים להגיש בקשה לתעודת זכייה. האמן המבצע אינו מקבל פרס. פרס גראמי לביצוע ה-R&B הטוב ביותר Grammy Blue Book (edition 2021) 2024 GRAMMY Nominations: See The Full Winners & Nominees List | GRAMMY.com, grammy.com
דרום לוס אנג'לס

אזור דרום לוס אנג'לס (באנגלית: South Los Angeles), אשר היה ידוע בעבר כאזור דרום-מרכז לוס אנג'לס (באנגלית: South Central Los Angeles) הוא אזור בדרום מחוז לוס אנג'לס שבמדינת קליפורניה שבארצות הברית. חלק גדול מאזור זה נמצא בתחומי העיר לוס אנג'לס, אך מדרום לאזור הדאונטאון של לוס אנג'לס. בשנת 2003 מועצת העיר של לוס אנג'לס שינתה את שמו של אזור זה באופן רשמי ל"דרום לוס אנג'לס". אזור דרום לוס אנג'לס מורכב מאזורים שונים הכוללים שכונות, מחוזות ועיירות קטנות כמו הות'ורן, וואטס, ובולדווין הילס/קרנשו. אזור דרום לוס אנג'לס נחשב לאזור העני של העיר לוס אנג'לס והוא נודע לשמצה בשל הכנופיות שבו. טיירה בנקס (אינגלווד) קווין קוסטנר (לינווד) דני אלפמן (בולדווין הילס) אריק דולפי (וואטס) ד"ר דרה (קומפטון) DJ Yella (קומפטון) Eazy-E (קומפטון) טייריס גיבסון (וואטס) מייגן מרקל (בולדווין הילס) אייס קיוב (בולדווין הילס) אייס-טי (קרנשו) MC Ren (קומפטון) ניפסי האסל (קרנשו) קרי קינג (האנטטון פארק) רג'ינה קינג (ווינדזור הילס) קורופט (האוטרון) מאק 10 (אינגלווד) צ'ארלס מינגוס (וואטס) ג'יי רוק (וואטס) ג'ון סינגלטון (דרום לוס אנג'לס) דה גיים (קומפטון) בארי ווייט (וואטס) אסתר ויליאמס (אינגלווד) וירד אל ינקוביק (לינווד) פורסט ויטאקר (דרום לוס אנג'לס) דאב סי (דרום לוס אנג'לס) בארון דייוויס (קרנשו) פלורנס גריפית' ג'וינר (וואטס) פול פירס (אינגלווד) סרינה וויליאמס (קומפטון) ונוס וויליאמס (קומפטון) ברנדון ג'נינגס (קומפטון) טיישון פרינס (קומפטון) ארון אפללו (קומפטון) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
יון ניקולאסקו

יון ניקולאסקו (ברומנית: Ion Nicolaescu; נולד ב-7 בספטמבר 1998) הוא כדורגלן מולדובי המשחק בעמדת החלוץ בהירנפיין מליגת העל ההולנדית ובנבחרת מולדובה, מלך השערים של הנבחרת בכל הזמנים. ניקולאסקו התחיל את הקריירה שלו במחלקת הנוער של זימברו קישינב. ב-20 במאי 2016 ערך את הופעת הבכורה שלו בקבוצה הבוגרת בתיקו 0-0 נגד אקדמיה קישינב. ב-29 באפריל 2018 הבקיע צמד בניצחון 1–3 נגד דימנו-אוטו. באוגוסט 2018 חתם בשחטיור סליהורסק מליגת העל הבלארוסית, בה שיחק שנתיים ואף זכה עמה באליפות בעונתו השנייה במועדון. לקראת עונת 2020 הצטרף לוויטבסק, במדיה רשם את עונת השיא שלו בקריירה[דרושה הבהרה] בה כבש תשעה שערים ב-18 משחקי ליגה עד לאמצע העונה. ב-16 בספטמבר 2020 חתם בדונאיסקה סטרדה מליגת העל הסלובקית. בינואר 2022 הצטרף למכבי פתח תקווה מליגת העל בהשאלה עד לסיום העונה, עם אופציה לרכישה בסיום העונה. לאחר עונה זו חזר לקבוצתו דונאיסקה איתם שיחק במוקדמות הקונפרנס ליג, והוסיף לשחק בנבחרתו הלאומית. ב-23 בספטמבר 2022 חתם בבית"ר ירושלים מליגת העל עד לסיום העונה, עם אופציה לעונה נוספת. באוגוסט 2023 נמכר תמורת כ-1.2 מיליון אירו להירנפיין מליגת העל ההולנדית. ב-8 בספטמבר 2018 ערך את הופעת הבכורה שלו בנבחרת מולדובה בהפסד 0–4 ללוקסמבורג. ב-3 בספטמבר 2020 הבקיע את שער הבכורה שלו בנבחרת בתיקו 1–1 עם קוסובו. ביוני 2023 הבקיע צמד בניצחון 3–2 נגד פולין במסגרת מוקדמות יורו 2024 והפך למלך השערים של הנבחרת בכל הזמנים. בית"ר ירושלים גביע המדינה: 2022/2023 שחטיור סליהוסק אליפות 2019/2020 מדיה וקבצים בנושא יון ניקולאסקו בוויקישיתוף יון ניקולאסקו, ברשת החברתית אקס (טוויטר) יון ניקולאסקו, ברשת החברתית אינסטגרם יון ניקולאסקו, באתר ההתאחדות לכדורגל בישראל יון ניקולאסקו, באתר Transfermarkt יון ניקולאסקו, באתר Soccerway יון ניקולאסקו, באתר National Football Teams יון ניקולאסקו, באתר FootballDatabase.eu מערכת אתר ערוץ הספורט, ‏מהטובים בליגה: המספרים ההתקפיים של ניקולסקו, באתר ערוץ הספורט, 11 בפברואר 2023 תומר חבז, ‏פ"ת תוכל לרכוש את ניקולסקו עבור 150 אלף אירו, באתר ONE‏, 6 בינואר 2022 גיא בן זיו, ‏רשמית: ניקולסקו חתם בבית"ר לעונה עם אופציה, באתר ONE‏, 23 בספטמבר 2022 יון ניקולאסקו חתם בהירנביין: "מרגיש כאילו הייתי שנים בבית"ר", באתר וואלה, 7 באוגוסט 2023 צמד לניקולאסקו, שהפך למלך שערי מולדובה, באתר ONE‏, 20 ביוני 2023
שמונה דייטים ראשונים

שמונה דייטים ראשונים (ברוסית: Восемь первых свиданий) הוא סרט קומדיה רומנטית רוסית משנת 2012, בבימוי דייוויד דודסון ואלכסנדר מליארבסקי. מככבים בו וולודימיר זלנסקי ואוקסנה אקינשינה (אנ'). ורה היא מגישת טלוויזיה בתוכנית אירוח שלה המאורסת לקונסטנטין, שחקן טניס ידוע. ניקיטה הוא וטרינר מוכר, שהציע נישואין לאילונה, מנתחת פלסטית. ורה וניקיטה אינם מכירים, והגיעו בנפרד למסיבה עם בני זוגם. למחרת בבוקר התעוררה ורה במיטה עם ניקיטה. הם ייחסו זאת לשתיית אלכוהול, ומיהרו להיפרד. בבקרים שלאחר מכן הם שוב ושוב התעוררו באותה מיטה באותו בית חלומות, גם אם נרדמו במקומות שונים. הם נתקלים אחד בשנייה כל הזמן, פרטיותם נהרסת, הם מגיעים למסקנה שנועדו האחד לשנייה, ומתנשקים. הסרט מסתיים באמן החושים אברמסון קלים מבית החלומות, שגרם לוורה ולניקיטה להיפגש, אחרי שהתראיין אצל ורה בתוכניתה. אוקסנה אקינשינה – ורה קזנצבה וולודימיר זלנסקי – ניקיטה אנדרייביץ' סוקולוב דניס ניקיפורוב – קונסטנטין יקטרינה ורנבה (רו') – אילונה אולסיה ז'לזניאק – זיניידה איוואנובנה, מנהלת יבגני קושבוי – נהג מונית סבטלנה חודצ'נקובה – נוסעת במונית ויקטור ואסילייב – אלכסיי סוסו פבליאשווילי – הופעת קמע (זמר בפסטיבל) להקת גורוד 312 (אנ') – הופעת קמע קוסטיה נקונצ'ני – קוליה איגור ז'יז'יחין – אביו של קוליה ילנה קונדוליינן – אמה של ורה סרגיי ברקובסקי – אברמסון קלים בשנת 2013 זכה הסרט בפרס הסרט הלאומי הרוסי כקומדיה הרוסית הטובה ביותר של השנה. הסוכנות הממלכתית האוקראינית לקולנוע אסרה על הקרנת הסרט באוקראינה, משום שמופיעה בו השחקנית והקומיקאית הרוסית יקטרינה ורנבה, שהוכרזה כסיכון ביטחוני באוקראינה אחרי שהופיעה בקרים. חרם על הקולנוע הרוסי "שמונה דייטים ראשונים", במסד הנתונים הקולנועיים IMDb (באנגלית) "שמונה דייטים ראשונים", באתר AllMovie (באנגלית) "שמונה דייטים ראשונים", באתר Rotten Tomatoes (באנגלית) "שמונה דייטים ראשונים", במסד הנתונים הקולנועיים KinoPoisk (ברוסית) 8 Первых Свиданий ברוסית, סרטון בערוץ "Кино Мания", באתר יוטיוב (אורך: 1:26:04 שעות), 17 באפריל 2017 "«8 первых свиданий»" (ברוסית). אורכב מ-המקור ב-2012-05-09. נבדק ב-2023-12-27. "8 первых свиданий (2012)". Kinopoisk.ru (ברוסית). נבדק ב-2023-12-28. "Российская комедия года". National-movie-awards.ru (ברוסית). 8 первых свиданий, אתר Film.ru "Ukraine Bans Movies Starring Zelenskiy, Seagal, Depardieu". The Moscow Times (באנגלית). 2020-02-19. נבדק ב-2023-12-28. "Украина включила участницу Comedy Woman в список угрожающих безопасности". קבוצת RBK (ברוסית). 2019-03-22. נבדק ב-2023-12-28.
נער עם סל פירות (קאראווג'ו)

נער עם סל פירות (באיטלקית: Fanciullo con canestro di frutta) הוא ציור משנת 1593 לערך, של אמן הבארוק האיטלקי קאראווג'ו, המוצג כיום בגלריה בורגזה שברומא. היצירה צוירה זמן קצר לאחר הגעתו של קאראווג'ו לרומא ממילאנו. הדוגמן שדגמן עבורו היה ידידו הטוב, הצייר הסיציליאני מריו מיניטי, שהיה באותה עת בן 16. ציור זה, שהיה חלק מאוספו של ג'וזפה צ'זרי, נרכש על ידי הקרדינל שיפיונה בורגזה בשנת 1607. המועד המדויק של ציור התמונה אינו ידוע, אולם המומחים סבורים שהיצירה קדמה לציורים נוספים בהם מופיע מיניטי, כגון "מגיד העתידות", ו"המרמים במשחק הקלפים". אלה האחרונים צוירו בשנת 1594. היצירה היא יצירה גנרית, שנועדה להראות את יכולתו של האמן להציג מרקמים וצבעים שונים - החל מעורו של הנער וקליפת האפרסק, דרך בדי הגלימה ועד לנצרי הסלסלה. הצל ברקע התמונה הוא כנראה צלו של קאראווג'ו עצמו, ושל בד הציור. הפירות צוירו בצורה יוצאת דופן באיכותה, ובסלסלה סוגי פירות רבים על מנת להראות את יכולות האמן. ניתן לראות בסל אפרסק בשל, ארבעה אשכולות ענבים (שנים שחורים, אחד אדום, ואחד "לבן"), רימון פרוס, ארבע תאנים - שתים שחורות ושתים ירוקות, שלושה תפוחים בשלים - שנים אדומים ואחד צהוב, ושני ענפים עם אגסים. עלי הפירות מעידים על מחלות שונות של עצי פרי - והדבר מדגים את יכולתו של קאראווג'ו לצייר בצורה ריאליסטית את האובייקט מולו, מבלי לייפות אותו ולהפכו לאידיאלי. היצירה ייחודית גם במיניות המופגנת של מיניטי - כתפיו החשופות ותנוחת הצוואר מאפיינים ציורים נשיים בתקופת הבארוק ולא ציורים של גברים. מדיה וקבצים בנושא נער עם סל פירות בוויקישיתוף מאמרו של פרופסור ג'ולס ג'ניק על הפירות בציוריו של קאראוואג'ו.